

# *Ξάνθη: 5/11/2018*

*ΔΕΛΤΙΟ ΤΥΠΟΥ*

*για τους συντάκτες ΕΙΚΑΣΤΙΚΩΝ και ΚΟΙΝΩΝΙΚΩΝ ΘΕΜΑΤΩΝ*



Την **Παρασκευή 9 Νοεμβρίου 2018**, στις **19:00**, το **Ίδρυμα Θρακικής Τέχνης και Παράδοσης** σε συνεργασία με την **Εφορεία Αρχαιοτήτων Ροδόπης** και την **Εφορεία Αρχαιοτήτων Έβρου** πραγματοποιεί εκδήλωση/ενημέρωση με τίτλο:

**«Η Αρχαιολογική Έρευνα στον Βόρειο Έβρο»**

*Σκοπός της εκδήλωσης είναι η ενημέρωση των πολιτών, φορέων και αρχών της περιοχής, σχετικά με την σημαντική αρχαιολογική έρευνα και τα αποτελέσματα της που πραγματοποιείται στον Βόρειο Έβρο.*

*Πρόκειται να γίνουν αναφορές στις ιστορικές πτυχές της περιοχής που αποτελεί και την καρδιά της Θρακικής ενδοχώρας και στην προσφορά της αρχαιολογικής σκαπάνης στην ανάδειξη της τοπικής ιστορίας.*

*Εισηγητές:*

1η Εισήγηση: **Κουτσουμανής** **Ματθαίος**, Αρχαιολόγος στην Εφορία Αρχαιοτήτων Ροδόπης, **«Οι ανασκαφικές έρευνες στην Πλωτινόπολη Διδυμοτείχου»**

2η Εισήγηση: **Διαμαντής** **Τριαντάφυλλος**, Επίτιμος Έφορος Αρχαιοτήτων **«Ανασκαφές Ταφικών Τύμβων στον Β. Έβρο»**

3η Εισήγηση: **Λίλα** **Σαμπανοπούλου**, Προϊσταμένη τμήματος Βυζαντινών και Μεταβυζαντινών Χώρων και Μουσείων Εφορείας Αρχαιοτήτων Έβρου, **«Αυτοκρατορικά αποτυπώματα στο γύρισμα του βυζαντίου: η ύλη της ιστορίας μεταξύ Διδυμοτείχου και Ορεστιάδος»**

Μετά το πέρας των εισηγήσεων θα ακολουθήσει διάλογος με το κοινό.

Η εκδήλωση θα πραγματοποιηθεί στην **αίθουσα εκδηλώσεων** **«Βιργινία Τσουδερού»**, της **καπναποθήκης «Π»** στην **Ξάνθη**, με **είσοδο ελεύθερη** για το κοινό.

**ΙΔΡΥΜΑ ΘΡΑΚΙΚΗΣ ΤΕΧΝΗΣ & ΠΑΡΑΔΟΣΗΣ**

Οδ. Ανδρούτσου & 12 Αποστόλων **|** Καπνεργατών 9 **|** *τηλ.: 25410 29282 – 26635, fax.: 25410 62086*

[www.fthrace.gr](http://www.fthrace.gr/) **|** blog: [fthrace.blogspot.com](http://fthrace.blogspot.com/) **|** email: [fthrace@otenet.gr](mailto:fthrace@otenet.gr)